Ража и Илияна от Dead Man's Hat: В момента имаме най-много вдъхновение | Момичетата от града
7 April 2020 30.05.2020 18:17
Снимка: Мартин Иванов
Истинско удоволствие е да ги слушам на живо – и когато са само двете на сцената, и когато забиват с тяхната банда Dead Man's Hat. Ража и Илияна, които музиката събира, за да ни я поднасят през тяхното вдъхновение и светоусещане. Сега, когато са в изолация, намират още повече време да създават нова и да преминават през кризата именно чрез нея. Пътищата ни често се пресичат, сега само онлайн, но нямаме търпение забраните да паднат и да ги гледаме и слушаме там, където им е мястото. На сцената.
За или против сте за извънредното положение?
Ние поддържаме въвеждането на извънредното положение и мислим, че това е основен начин за намаляването на броя заразени. Единственото, което мислим, че може да се подобри в мерките е въвеждането на възможност всеки, който желае да се разходи или да спортува контролирано в рамките на час, както е в някои западни страни, тъй като това е твърде важно за психическото и физическото здраве на хората.
Как според вас ще се отразят всички тези мерки на културния живот, и в частност на вас като музиканти?
Те вече се отразиха много пагубно на културния сектор, тъй като ние сме едни от първите хора, които мерките засегнаха, но това е нормално при такава ситуация. Разбира се, както при всички останали музиканти и артисти, се наложи и ние да отменим всички планирани концерти за месеците март и април (засега), но ние намираме начини да продължаваме нашата дейност вкъщи.
По-трудно ли ще ви е на вас, тъй като вие сте самопродуциращи се изпълнители?
Да, трудно е на всички, и в частност на музиканти, които се самопродуцират, тъй като голяма част от средствата, които използваме за продукциите си, идват именно от живите свирения.
Но ние се адаптираме към ситуацията и търсим алтернативни възможности.
Как би могла да се промени тази ситуация?
Не сме експерти в тази сфера, генерално нещата няма как да се променят основно за по-добро при артистите, докато не паднат забраните и не се върне ритъма на живота. Единственото, което може да се направи, е сцената да се адаптира временно към ситуацията с онлайн концерти и продажби на продукции.
Одобрявате ли го и това ли ни очаква през следващите месеци?
Разбира се, че го одобряваме, това е един добър начин да продължава комуникацията между артист и публика и не само – лайв концертите вкарват цвят в ежедневието на всички нас, които стоим пред мониторите вечер и често ни се случва точно в това време да се чудим какво да правим, тъй като мина почти месец от началото на извънредното положение. Това ще продължи, колкото продължава извънредното положение.
Има още....
ража и илияна